ખાલિસ્તાન સમર્થક આતંકીઓ ભારતમાં મોટો હુમલો કરવાની ફિરાકમાં હોવાની ચોંકાવનારી વિગતો સામે આવી છે. એનઆઇએના સુત્રોના જણાવ્યા અનુસાર ખાલિસ્તાન સમર્થક ફરી એકવાર સક્રિય થયા છે અને ભારતમાં દહેશત ફેલાવવાની તૈયારીમાં છે. ખાલિસ્તાન સમર્થકોએ હુમલાને અંજામ આપવા માટે યૂએઇમાં નવો બેઝ બનાવ્યો હોવાનું સામે આવ્યું છે. કહેવાઇ રહ્યું છે કે આતંકીઓ પંજાબમાં મોટી ઘટનાને અંજામ આપી શકે છે. યુએઇની એક શૂટિંગ ક્લબમાં ખાલિસ્તાનના આતંકીઓ પંજાબમાં હિંસા ફેલાવવા માટે ષડયંત્ર રચી રહ્યા હોવાનું વિગતો સામે આવી છે.